*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_**

din \_\_\_\_\_\_\_\_\_\_\_\_\_\_\_ 2017

**cu privire la Centrul de Excelență în Securitatea Frontierei**

În scopul implementării Legii nr.\_\_ din \_\_\_\_\_\_pentru modificarea unor acte legislative, în temeiul prevederilor art.21 alin.(3), art.59 alin.(2) și art.139 li.f) din Codul educației al Republicii Moldova nr.152 din 17 iulie 2014 (Monitorul Oficial al Republicii Moldova, 2014, nr.319-324, art. 634), art.69 din Codul civil al Republicii Moldova nr.1107-XV din 6 iunie 2002 (Monitorul Oficial al Republicii Moldova, 2002, nr.82-86, art. 661), cu modificările şi completările ulterioare, Guvernul

**HOTĂRĂŞTE:**

1. Se creează Centrul de Excelență în Securitatea Frontierei, instituție de învățămînt profesional tehnic cu programe combinate, prin reorganizarea Colegiului Național al Poliției de Frontieră.

2. Centrul de Excelență în Securitatea Frontierei este succesorul misiunii, funcțiilor, atribuțiilor, drepturilor și obligațiilor Colegiului Național al Poliției de Frontieră.

3. Procesul de studii în cadrul Centrului de Excelență în Securitatea Frontierei va fi structurat pe următoarele nivele de instruire:

Nivelul 3 – învățămînt profesional tehnic secundar – pe o perioadă de 1 an de studii;

Nivelul 4 – învățămînt profesional tehnic postsecundar – pe o perioadă de 2 ani de studii.

4. Finanțarea Centrului de Excelență în Securitatea Frontierei se efectuează din contul și în limitele alocațiilor bugetare, aprobate Poliției de Frontieră în bugetul de stat pe anul respectiv.

5. Disponibilizarea personalului instituției reorganizate se va efectua în conformitate cu legislația muncii.

6. Se aprobă modificările ce se operează în unele Hotărîri ale Guvernului, conform anexei.

7. Departamentul Poliției de Frontieră al Ministerului Afacerilor Interne va aduce actele sale departamentale în concordanță cu prevederile prezentei hotărîri.

8. Hotărîrea Guvernului nr.23 din 10 ianuarie 2007 cu privire la crearea Colegiului Național al Poliției de Frontieră, se abrogă.

**PRIM-MINISTRU Pavel FILIP**

**Contrasemnează:**

**Ministrul afacerilor interne**

**Ministrul educației**

Aprobate prin

Hotărîrea Guvernului

nr.\_\_\_ din \_\_\_\_\_\_2017

**Modificările ce se operează în unele Hotărîri ale Guvernului**

1. Nomenclatorul domeniilor de formare profesională și al meseriilor/profesiilor, aprobat prin Hotărîrea Guvernului nr.425 din 03 iulie 2015, la Domeniul general Afaceri, Administrare și Drept se completează cu nou domeniu ocupațional și noi meserii, după cum urmează:

| **Domeniul general** | **Domeniul de educație** | **Domeniul de formare profesională** | **Codul meseriei/ profesiei** | **Denumirea meseriei** |
| --- | --- | --- | --- | --- |
| **1** | **2** | **3** | **4** | **5** |
| **4. AFACERI, ADMINISTRARE ȘI DREPT** | **42 Drept** | **xxx. Securitatea frontierei** | xxxxxx | Subofițer unitate de control a Poliției de Frontieră  (minorul patrulei) |
| xxxxxx | Subofițer-chinolog a Poliției de Frontieră |

**2.** Nomenclatorul domeniilor de formare profesională, al specialităților şi calificărilor pentru învățământul profesional tehnic postsecundar şi postsecundar nonterţiar, aprobat prin Hotărârea Guvernului nr. 853 din 14 decembrie 2015, calificarea „Inspector poliţie de frontieră” se va exclude și se va completa cu noi calificări la specialitatea „Securitatea frontierei”, după cum urmează:

|  |  |  |  |  |  |  |
| --- | --- | --- | --- | --- | --- | --- |
| **Domeniul general** | **Domeniul de educație** | **Domeniile de formare profesională** | **Specialităţile (programele de studii)** | **Codul specialității** | **Calificarea obţinută în învăţămîntul profesional tehnic postesecundar** | **Numărul de credite** |
| **4. Afaceri, admini-strare și drept** | **42. Drept** | **421. Drept** | **Securitatea frontierei** | 42120 | Șef de patrulă poliţie de frontieră | **120** |
| 42121 | Instructor chinolog poliție de frontieră | **120** |
| 42122 | Intendent - tehnician poliție de frontieră | **120** |